title: A Tanács határozata (2016. június 17.) az Európai Unió 2016-os pénzügyi évre vonatkozó 2. sz. költségvetés-módosítási tervezetéről szóló tanácsi álláspont elfogadásáról

text:
               23.6.2016

               HU

               Az Európai Unió Hivatalos Lapja

               C 227/2

         A TANÁCS HATÁROZATA
   (2016. június 17.)
   az Európai Unió 2016-os pénzügyi évre vonatkozó 2. sz. költségvetés-módosítási tervezetéről szóló tanácsi álláspont elfogadásáról
   (2016/C 227/03)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződéssel és különösen annak 106a. cikkével együtt értelmezett, az Európai Unió működéséről szóló szerződésre és különösen annak 314. cikkére,
   tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (1) és különösen annak 41. cikkére,
   mivel:

               —

               2015. november 25-én sor került az Unió 2016-os pénzügyi évre vonatkozó költségvetésének végleges elfogadására (2).

               —

               A Bizottság 2016. április 15-én benyújtotta a 2016-os pénzügyi év általános költségvetésére vonatkozó 2. sz. költségvetés-módosítási tervezetre irányuló javaslatát,

         A KÖVETKEZŐKÉPPEN HATÁROZOTT:
   Egyetlen cikk
   A Tanács 2016. június 17-én elfogadta az Európai Unió 2016-os pénzügyi évre vonatkozó 2. sz. költségvetés-módosítási tervezetéről szóló álláspontját.
   A teljes szöveg megtekinthető a Tanács honlapján és letölthető onnan: http://www.consilium.europa.eu/.

      Kelt Luxembourgban, 2016. június 17-én.

            a Tanács részéről

            az elnök

         J. R. V. A. DIJSSELBLOEM

      (1)  HL L 298., 2012.10.26., 1. o.

      (2)  HL L 48., 2016.2.24., 1. o.


title: 2012/764/EU: A Tanács határozata ( 2012. december 6. ) Írországnak a schengeni vívmányok közül egyes, a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásával kapcsolatos rendelkezések alkalmazásában való részvételére irányuló kéréséről

text:
               11.12.2012

               HU

               Az Európai Unió Hivatalos Lapja

               L 337/48

         A TANÁCS HATÁROZATA
   (2012. december 6.)
   Írországnak a schengeni vívmányok közül egyes, a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásával kapcsolatos rendelkezések alkalmazásában való részvételére irányuló kéréséről
   (2012/764/EU)
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a schengeni vívmányoknak az Európai Unió keretébe történő beillesztéséről szóló (19.) jegyzőkönyv 4. cikkére (a továbbiakban: a schengeni jegyzőkönyv),
   tekintettel Írország kormányának a 2012. március 14-i levelében a Tanács elnökéhez intézett azon kérésére, hogy a schengeni vívmányok egyes, az említett levélben felsorolt rendelkezéseinek alkalmazásában részt vehessen,
   mivel:

               (1)

               A Tanács a 2002/192/EK határozattal (1) engedélyezte Írországnak, hogy az abban foglalt feltételek mellett részt vegyen a schengeni vívmányok egyes rendelkezéseinek alkalmazásában.

               (2)

               2011. október 25-én az Európai Parlament és a Tanács elfogadta a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról szóló 1077/2011/EU rendeletet (2) (a továbbiakban: az ügynökség).

               (3)

               Az 1077/2011/EU rendelet értelmében az ügynökség felel a második generációs Schengeni Információs Rendszer (SIS II), a Vízuminformációs Rendszer (VIS) és az Eurodac üzemeltetési igazgatásáért, és ha egy, az Európai Unió működéséről szóló szerződés (EUMSZ) Harmadik részének V. címén alapuló, vonatkozó jogalkotási eszköz így rendelkezik, a felelősségi körébe utalható a szabadságon, a biztonságon és a jog érvényesülésén alapuló térség egyéb nagyméretű IT-rendszereinek előkészítése, fejlesztése és üzemeltetési igazgatása is.

               (4)

               Az ügynökség egységes jogi személyiséggel, valamint egységes szervezeti és pénzügyi struktúrával rendelkezik. E célból, összhangban az EUMSZ 288. cikkével, az ügynökséget egyetlen jogalkotási eszközzel hozták létre, amely teljes egészében alkalmazandóvá válik valamennyi olyan tagállamban, amelyre nézve kötelező. Ez kizárja annak lehetőségét, hogy Írország az 1077/2011/EU rendeletet részlegesen alkalmazza. Következésképpen meg kell tenni a szükséges lépéseket annak érdekében, hogy az 1077/2011/EU rendelet Írországban teljes egészében alkalmazandó legyen.

               (5)

               A SIS II a schengeni vívmányok része. A SIS II létrehozását, működtetését és használatát az 1987/2006/EK európai parlamenti és tanácsi rendelet (3) és a 2007/533/IB tanácsi határozat (4) szabályozza. Írország azonban csak a 2007/533/IB tanácsi határozat elfogadásában vett részt, amely a schengeni vívmányoknak a 2002/192/EK határozat 1. cikke a) pontjának ii. alpontjában foglalt rendelkezéseit fejleszti tovább.

               (6)

               A VIS szintén része a schengeni vívmányoknak. Írország nem vett részt a VIS létrehozását, működtetését és használatát szabályozó 2004/512/EK határozat (5), a 767/2008/EK rendelet (6) és 2008/633/IB határozat (7) elfogadásában és azok rá nézve nem kötelezőek.

               (7)

               Az Eurodac nem része a schengeni vívmányoknak. Írország részt vett az Eurodac létrehozását, üzemeltetését és használatát szabályozó 2725/2000/EK tanácsi rendelet (8) elfogadásában és az rá nézve kötelező. Ugyanakkor az 1077/2011/EU rendeletnek az Eurodacot érintő rendelkezéseit illetően az Európai Unióról szóló szerződéshez és az Európai Unió működéséről szóló szerződéshez csatolt, az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 1. és 2. cikkével összhangban Írország nem vett részt az 1077/2011/EU rendelet elfogadásában, ezért az rá nézve nem kötelező és nem alkalmazandó.

               (8)

               Az Egyesült Királyságnak és Írországnak a szabadságon, a biztonságon és a jog érvényesülésén alapuló térség tekintetében fennálló helyzetéről szóló (21.) jegyzőkönyv 4. cikkének megfelelően Írország 2012. március 14-én kelt leveleiben bejelentette a Tanácsnak és a Bizottságnak azon szándékát, hogy az 1077/2011/EU rendeletnek az Eurodacot érintő rendelkezéseit el kívánja fogadni.

               (9)

               Az EUMSZ 331. cikkének (1) bekezdésében rögzített eljárásnak megfelelően a Bizottság a 2012. július 18-i C(2012) 4881 határozattal megerősítette, hogy az 1077/2011/EU rendeletnek az Eurodacot érintő rendelkezései Írországra alkalmazandók. A határozat értelmében az 1077/2011/EU rendelet Írországra nézve akkor lép hatályba, amikor az Írország azon kéréséről szóló tanácsi határozat hatályba lép, mely szerint részt kíván venni az 1077/2011/EU rendeletnek az 1987/2006/EK rendelet által szabályozott, SIS II-t érintő rendelkezései, valamint a VIS-t érintő rendelkezései alkalmazásában.

               (10)

               Tekintettel arra, hogy a C(2012) 4881 bizottsági határozat elfogadását követően teljesült annak első előfeltétele, hogy Írország részt vegyen az 1077/2011/EU rendelet Eurodacot érintő rendelkezéseinek alkalmazásában, továbbá arra, hogy részlegesen részt vesz a SIS II-t érintő rendelkezések alkalmazásában, Írország jogosult részt venni az ügynökség azon tevékenységeiben, amelyek a 2007/533/IB tanácsi határozat által szabályozott SIS II üzemeltetési igazgatását, valamint az Eurodac üzemeltetési igazgatását érintik.

               (11)

               A Szerződéseknek és a vonatkozó jegyzőkönyveknek való megfelelés, és egyúttal az 1077/2011/EU rendelet egységességének és következetességének megőrzése érdekében Írország a 2012. március 14-én kelt levelében kérte, hogy a schengeni jegyzőkönyv 4. cikke alapján részt vehessen az említett rendelet alkalmazásában az ügynökség azon tevékenységei tekintetében, amelyek az 1987/2006/EK rendelet által szabályozott SIS II üzemeltetési igazgatását, valamint a VIS üzemeltetési igazgatását érintik.

               (12)

               A Tanács elismeri Írország azon jogát, hogy a schengeni jegyzőkönyv 4. cikkével összhangban kérje, hogy részt vehessen az 1077/2011/EU rendelet alkalmazásában, amennyiben más jogcímen nem vesz részt annak alkalmazásában.

               (13)

               Írországnak az 1077/2011/EU rendelet alkalmazásában való részvétele nem érinti azt, hogy Írország jelenleg nem vesz és nem vehet részt a harmadik országbeli állampolgárok szabad mozgásával, a vízumpolitikával, valamint a tagállamok külső határain zajló személyforgalommal kapcsolatos schengeni vívmányok alkalmazásában. Az 1077/2011/EU rendelet ezért külön rendelkezésekben tér ki Írország különleges helyzetére, különösen ami az ügynökség igazgatótanácsában őt megillető részleges szavazati jogokat illeti.

               (14)

               Az Európai Unió Tanácsa, valamint az Izlandi Köztársaság és a Norvég Királyság közötti, az utóbbiaknak a schengeni vívmányok végrehajtására, alkalmazására és fejlesztésére irányuló társulásáról szóló megállapodás (9) 3. cikke szerint létrehozott vegyes bizottságot az említett megállapodás 5. cikkének megfelelően tájékoztatták e határozat kidolgozásáról.

               (15)

               Az Európai Unió, az Európai Közösség és a Svájci Államszövetség közötti, a Svájci Államszövetségnek a schengeni vívmányok végrehajtására, alkalmazására és fejlesztésére irányuló társulásáról szóló megállapodás (10) 3. cikke szerint létrehozott vegyes bizottságot az említett megállapodás 5. cikkének megfelelően tájékoztatták e határozat kidolgozásáról,

         ELFOGADTA EZT A HATÁROZATOT:
   1. cikk
   A 2002/192/EK határozat alapján Írország részt vesz a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség létrehozásáról szóló 1077/2011/EU rendelet alkalmazásában, azon rendelkezések tekintetében, amelyek a Vízuminformációs Rendszer (VIS) üzemeltetési igazgatását, valamint a Schengeni Információs Rendszer második generációja (SIS II) azon részeinek üzemeltetési igazgatását érintik, amelyekben Írország nem vesz részt.
   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2012. december 6-án.

            a Tanács részéről

            az elnök

         L. LOUCA

      (1)  HL L 64., 2002.3.7., 20. o.

      (2)  HL L 286., 2011.11.1., 1. o.

      (3)  HL L 381., 2006.12.28., 4. o.

      (4)  HL L 205., 2007.8.7., 63. o.

      (5)  A Tanács 2004. június 8-i 2004/512/EK határozata a Vízuminformációs Rendszer (VIS) létrehozásáról (HL L 213., 2004.6.15., 5. o.).

      (6)  Az Európai Parlament és a Tanács 2008. július 9-i 767/2008/EK rendelete a vízuminformációs rendszerről (VIS) és a rövid távú tartózkodásra jogosító vízumokra vonatkozó adatok tagállamok közötti cseréjéről (VIS-rendelet) (HL L 218., 2008.8.13., 60. o.).

      (7)  A Tanács 2008. június 23-i 2008/633/IB határozata a vízuminformációs rendszerhez (VIS) a tagállamok kijelölt hatóságai, valamint az Europol számára a terrorcselekmények és egyéb súlyos bűncselekmények megelőzése, felderítése és kivizsgálása érdekében, betekintés céljából történő hozzáférésről (HL L 218., 2008.8.13., 129. o.).

      (8)  A Tanács 2000. december 11-i 2725/2000/EK rendelete a dublini egyezmény hatékony alkalmazása érdekében az ujjlenyomatok összehasonlítására irányuló „Eurodac” létrehozásáról (HL L 316., 2000.12.15., 1. o.).

      (9)  HL L 176., 1999.7.10., 36. o.

      (10)  HL L 53., 2008.2.27., 52. o.


title: A Tanács (EU) 2016/205 határozata (2016. február 12.) a Régiók Bizottságának az Osztrák Köztársaság által javasolt egy póttagja kinevezéséről

text:
               16.2.2016

               HU

               Az Európai Unió Hivatalos Lapja

               L 39/43

         A TANÁCS (EU) 2016/205 HATÁROZATA
   (2016. február 12.)
   a Régiók Bizottságának az Osztrák Köztársaság által javasolt egy póttagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Michael SCHICKHOFER hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága póttagjává nevezi ki a következő személyt:

               —

               Mag. Doris KAMPUS, Landesrätin in der steirischen Landesregierung.

         2. cikk
   Ez a határozat az elfogadásának napján lép hatályba.

      Kelt Brüsszelben, 2016. február 12-én.

            a Tanács részéről

            az elnök

         J.R.V.A. DIJSSELBLOEM

      (1)  A Tanács (EU) 2015/116 határozata (2015. január 26.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács (EU) 2015/190 határozata (2015. február 5.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács (EU) 2015/994 határozata (2015. június 23.) a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Tanács (EU) 2017/561 határozata (2017. március 21.) az EK–Mexikó Vegyes Tanács 2000. március 23-i 2/2000 sz. határozatának a származó termék fogalmának meghatározásáról és az igazgatási együttműködés módszereiről szóló III. mellékletének módosítása tekintetében az Európai Unió nevében az EU–Mexikó Vegyes Bizottságban képviselendő álláspontról (Andorra és San Marino, valamint egyes, vegyi anyagokra vonatkozó termékspecifikus származási szabályok)

text:
                  25.3.2017

                  HU

                  Az Európai Unió Hivatalos Lapja

                  L 80/26

            A TANÁCS (EU) 2017/561 HATÁROZATA
      (2017. március 21.)
      az EK–Mexikó Vegyes Tanács 2000. március 23-i 2/2000 sz. határozatának a származó termék fogalmának meghatározásáról és az igazgatási együttműködés módszereiről szóló III. mellékletének módosítása tekintetében az Európai Unió nevében az EU–Mexikó Vegyes Bizottságban képviselendő álláspontról (Andorra és San Marino, valamint egyes, vegyi anyagokra vonatkozó termékspecifikus származási szabályok)
      AZ EURÓPAI UNIÓ TANÁCSA,
      tekintettel az Európai Unió működéséről szóló szerződésre és különösen annak 207. cikkére, összefüggésben annak 218. cikke (9) bekezdésével,
      tekintettel az Európai Bizottság javaslatára,
      mivel:

                  (1)

                  Az 1997. december 8-án Brüsszelben aláírt, egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás (1) (a továbbiakban: a megállapodás) által létrehozott EK–Mexikó Vegyes Tanács 2/2000 sz. határozatának (2) III. melléklete megállapítja a megállapodás részes feleinek területéről származó termékekre vonatkozó származási szabályokat. A 2/2000 sz. határozat III. mellékletének 38. cikke lehetővé teszi az EU–Mexikó Vegyes Bizottság számára az említett melléklet módosítását.

                  (2)

                  Az Európai Unió vámuniót tart fenn az Andorrai Hercegséggel a harmonizált rendszer 25–97 fejezetébe tartozó termékek tekintetében, illetve a San Marino Köztársasággal a harmonizált rendszer 1–97 fejezetébe tartozó termékek tekintetében. Ezen vámunió lehetővé teszi, hogy a Mexikóból származó áruk a 2/2000 sz. határozat értelmében preferenciális elbánásban részesüljenek az Andorrába vagy San Marinóba történő kivitel esetén.

                  (3)

                  A felek megállapodtak, hogy Mexikó az Andorrai Hercegségből származó, a harmonizált rendszer 25–97 fejezetébe tartozó termékeket, valamint a San Marino Köztársaságból származó, a harmonizált rendszer 1–97 fejezetébe tartozó termékeket a 2/2000 sz. határozat III. melléklete értelmében az Európai Unióból származó termékként ismeri el.

                  (4)

                  Ezért, annak lehetővé tétele érdekében, hogy az említett árukat a Mexikóba való bevitel során ugyanúgy kezeljék, mint ha az Unióból származnának, valamint a III. melléklet ezen árukra történő alkalmazására vonatkozó rendelkezések meghatározása érdekében a 2/2000 sz. határozat III. mellékletét egy VI. függelékkel kell kiegészíteni.

                  (5)

                  A 2/2000 sz. határozatához tartozó V. együttes nyilatkozat (3) rendelkezik arról, hogy a megállapodás által létrehozott EU–Mexikó Vegyes Bizottság vizsgálja meg a 2/2000 sz. határozat III. melléklete II(a) függelékének 2. és 3. megjegyzésében (a továbbiakban: a 2. és 3. megjegyzés) foglalt származási szabályok alkalmazásának 2003. június 30. utánra történő meghosszabbítása szükségességét. Ez a vizsgálat a harmonizált rendszerben a 2914 és 2915 vámtarifaszám alá tartozó bizonyos vegyipari termékekre vonatkozó, a 2/2000 sz. határozat III. mellékletének II. függelékében található termékspecifikus szabályokat érinti.

                  (6)

                  Az EU-Mexikó Vegyes Bizottság határozatot készül elfogadni a 2. és 3. megjegyzésben foglalt származási szabályok alkalmazásának negyedik alkalommal történő meghosszabbításáról. Az említett határozatot 2019. december 31-ig kell alkalmazni.

                  (7)

                  Indokolt a 2. és 3. megjegyzésében foglalt termékspecifikus származási szabályok alkalmazását állandó jelleggel meghosszabbítani, mivel ez összhangban van a megállapodás modernizációjának elveivel.

                  (8)

                  A 2. és 3. megjegyzésben megállapított származási szabályok alkalmazásának állandó jelleggel való meghosszabbítása érdekében a 2/2000 sz. határozat III. melléklete II. függelékét ezért módosítani kell.

                  (9)

                  Az Unió EU–Mexikó Vegyes Bizottságon belül képviselt álláspontjának ezért a mellékelt határozattervezeten kell alapulnia,

            ELFOGADTA EZT A HATÁROZATOT:
      1. cikk
      1.   Az EK–Mexikó Vegyes Tanács 2/2000 sz. határozata III. mellékletének módosításával kapcsolatban az EU–Mexikó Vegyes Bizottságban az Unió által képviselendő álláspont az EU–Mexikó Vegyes Bizottság e határozathoz csatolt határozattervezetén alapul.
      2.   Az Unió képviselői az EU–Mexikó Vegyes Bizottságban a Tanács további határozata nélkül is hozzájárulhatnak az EU–Mexikó Vegyes Bizottság (1) bekezdésben említett határozattervezetének kisebb módosításaihoz.
      2. cikk
      Az EU–Mexikó Vegyes Bizottságnak az EK–Mexikó Vegyes Tanács 2/2000 sz. határozata III. mellékletének módosítására vonatkozó határozatát közzé kell tenni az Európai Unió Hivatalos Lapjában.

         Kelt Brüsszelben, 2017. március 21-én.

               a Tanács részéről

               elnök

            E. SCICLUNA

         (1)  HL L 276., 2000.10.28., 45. o.

         (2)  Az EK–Mexikó Vegyes Tanács 2/2000 határozata (2000. március 23.) (HL L 157., 2000.6.30., 10. o.).

         (3)  HL L 245., 2000.9.29., 1167. o.

         TERVEZET
         EU–MEXIKÓ VEGYES BIZOTTSÁG 1/2017 sz. HATÁROZATA
         (…)
         a 2000. március 23-i 2/2000 EK–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. mellékletének módosításáról (Andorra és San Marino, valamint egyes, vegyi anyagokra vonatkozó termékspecifikus származási szabályok)
         A VEGYES BIZOTTSÁG,
         tekintettel az EK–Mexikó Vegyes Tanács 2000. március 23-i 2/2000 sz. határozatára (1), valamint annak III mellékletére, és különösen a III. melléklet 38. cikkére,
         mivel:

                     (1)

                     A 2/2000 határozat III. melléklete (a továbbiakban: a III. melléklet) megállapítja az 1997. december 8-án Brüsszelben aláírt, egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás (2) (a továbbiakban: a megállapodás) részes feleinek területéről származó termékekre vonatkozó származási szabályokat.

                     (2)

                     Az Európai Unió vámuniót tart fenn az Andorrai Hercegséggel és a San Marino Köztársasággal, és ennek következtében a Mexikóból származó áruk preferenciális elbánásban részesülnek e két országban.

                     (3)

                     A felek megállapodtak, hogy Mexikó az Andorrai Hercegségből származó, a harmonizált rendszer 25–97 fejezetébe tartozó termékeket, valamint a San Marino Köztársaságból származó, a harmonizált rendszer 1–97 fejezetébe tartozó termékeket a III. melléklet értelmében az Európai Unióból származó termékként ismeri el.

                     (4)

                     Annak lehetővé tétele érdekében, hogy az említett árukat a Mexikóba történő behozatal során ugyanúgy kezeljék, mint ha az Európai Unióból származnának, valamint a III. melléklet ezen árukra történő alkalmazására vonatkozó rendelkezések meghatározása érdekében a III. mellékletet egy VI. függelékkel kell kiegészíteni.

                     (5)

                     A Vegyes Bizottság …-án/-én elfogadta az 1/2017 sz. határozatot (3)
                         (1), amely negyedik alkalommal hosszabbítja meg a III. melléklet II(a) függelékének 2. és 3. megjegyzésében (a továbbiakban: a 2. és 3. megjegyzés) megállapított származási szabályok alkalmazását. Az 1/2017 sz. határozatban foglalt meghosszabbítást 2019. december 31-ig kell alkalmazni.

                     (6)

                     Indokolt a 2. és 3. megjegyzésben megállapított származási szabályok alkalmazását állandó jelleggel meghosszabbítani, mivel azok összhangban vannak a megállapodás modernizációjának elveivel.

                     (7)

                     A III. mellékletet ezért ennek megfelelően módosítani kell,

               ELFOGADTA EZT A HATÁROZATOT:
         1. cikk
         1.   A 2/2000 számú határozat III. mellékletének II. függeléke az e határozat I. mellékletében foglaltak szerint módosul.
         2.   A 2/2000 számú határozat III. melléklete az e határozat II. mellékletében foglaltak szerint egy VI. függelékkel egészül ki.
         2. cikk
         Ez a határozat az azt a napot követő második hónap első napján lép hatályba, amelyen a felek értesítik egymást az ehhez szükséges eljárások befejezéséről.

            Kelt …,

                  a Vegyes Bizottság részéről

            (1)  EU HL L 157., 2000.6.30., 10. o.

            (2)  HL L 276., 2000.10.28., 45. o.

            (3)  Az EU–MEXIKÓ Vegyes Bizottság 1/ 2017 határozata (…) a 2000. március 23-i 2/2000 sz. EK–Mexikó vegyes tanácsi határozatnak a származó termék fogalmának meghatározásáról és az igazgatási együttműködés módszereiről szóló III. melléklet módosításáról (egyes, vegyi anyagokra vonatkozó termékspecifikus származási szabályok) (HL L …).

            (1)

                     +

                     HL: Kérjük, illesszék be az EU–MEXIKÓ Vegyes Bizottság 1/ 2017 határozatának dátumát a szövegbe és egészítsék ki a vonatkozó lábjegyzetet.

            I. MELLÉKLET
            A 2/2000 számú határozat III. mellékletének II. függelékében a 2914 és 2915 HR-vámtarifaszámra vonatkozó bejegyzések helyébe a következő szöveg lép:

                           „HR- vámtarifaszám

                           A termék leírása

                           A nem származó anyagokon végrehajtott olyan megmunkálás vagy feldolgozás, amely származó minősítést eredményez

                           (1)

                           (2)

                           (3) vagy (4)

                           ex 2914

                                       —

                                       Diaceton-alkohol

                                       —

                                       Metil-izobutil-keton

                                       —

                                       Mezitil-oxid

                           Előállítás acetonból

                           Előállítás kémiai reakcióval (*1)

                           2915

                           Telített, aciklikus, egybázisú karbonsavak és ezek anhidridjei, halogenidjei, peroxidjai és peroxisavai; valamint ezek halogén-, szulfo-, nitro- vagy nitrozoszármazékai, kivéve:

                           Előállítás bármely vámtarifaszám alá tartozó anyagból. A 2915  és a 2916  vámtarifaszám alá tartozó valamennyi felhasznált anyag értéke azonban nem haladhatja meg a termék gyártelepi árának 20 %-át

                           Gyártás, mely során valamennyi felhasznált anyag értéke nem haladja meg a termék gyártelepi árának 40 %-át

                                       —

                                       Ecetsavanhidrid, etil- és n-butil-acetát, vinil-acetát, izopropil- és metilamin-acetát, mono-, di- vagy triklór-ecetsavak, ezek sói és észterei

                           Előállítás bármely vámtarifaszám alá tartozó anyagból. A 2916  vámtarifaszám alá tartozó valamennyi felhasznált anyag értéke azonban nem haladhatja meg a termék gyártelepi árának 20 %-át

                           Előállítás kémiai reakcióval (*1)

               (*1)  Egy „kémiai reakció” olyan – többek között biokémiai – folyamat, amely új szerkezetű molekulát eredményez a molekulákon belüli kötések megszakadása és újak kialakulása révén, illetve azáltal, hogy megváltozik a molekula atomjainak térbeli elrendeződése.
            Származás tekintetében a következő folyamatokat nem kell figyelembe venni:

                        (a)

                        vízben vagy más oldószerben történő feloldás;

                        (b)

                        az oldószer (beleértve a vizet is) eltávolítása; vagy

                        (c)

                        kristályvíz hozzáadása vagy eltávolítása.”

            II. MELLÉKLET
            A 2/2000 sz. határozat III. melléklete a következő függelékkel egészül ki:„
               VI. függelék
               AZ ANDORRAI HERCEGSÉG ÉS A SAN MARINO KÖZTÁRSASÁG

                           1.

                           Az Andorrai Hercegségből származó, a harmonizált rendszer 25–97 fejezetébe tartozó termékeket Mexikó ugyanolyan vámszabályok alá tartozóként fogadja el, mint az Európai Unióból behozott, illetve onnan származó termékeket, mindaddig, amíg az 1990. november 26-i 90/680/EGK tanácsi határozat (1) által létrehozott vámunió érvényben marad.

                           2.

                           A Mexikóból származó, a harmonizált rendszer 25–97 fejezetébe tartozó termékek az Andorrába történő behozatal során ugyanolyan preferenciális tarifális elbánás alá esnek, mint amikor azokat az Európai Unióba hozzák be, mindaddig, amíg a 90/680/EGK tanácsi határozat által létrehozott vámunió érvényben marad.

                           3.

                           A San Marino Köztársaságból származó, a harmonizált rendszer 1–97 fejezetébe tartozó termékeket Mexikó ugyanolyan vámszabályok alá tartozóként fogadja el, mint az Európai Unióból behozott, illetve onnan származó termékeket, mindaddig, amíg az 1991. december 16-án Brüsszelben kelt megállapodás (2) az Európai Gazdasági Közösség és a San Marino Köztársaság közötti együttműködésről és vámunióról érvényben marad.

                           4.

                           A Mexikóból származó, a harmonizált rendszer 1–97 fejezetébe tartozó termékek a San Marinóba történő behozatal során ugyanolyan preferenciális tarifális elbánás alá esnek, mint amikor azokat az Európai Unióba hozzák be, mindaddig, amíg az 1991. december 16-án Brüsszelben kelt megállapodás az Európai Gazdasági Közösség és a San Marino Köztársaság közötti együttműködésről és vámunióról érvényben marad.

                           5.

                           A III. melléklet értelemszerűen alkalmazandó az 1.–4. pontban említett termékek kereskedelmére.

                           6.

                           Az EUR.1 szállítási bizonyítvány 2. rovatában vagy a számlanyilatkozatban az exportőr vagy meghatalmazott képviselője a „Mexikó”, illetve „az Andorrai Hercegség” vagy „a San Marino Köztársaság” kifejezéseket tünteti föl. Az Andorrai Hercegségből vagy a San Marino Köztársaságból származó termékek esetében ezt az információt feltünteti továbbá az EUR.1 szállítási bizonyítvány 4. rovatában vagy a számlanyilatkozatban.

                           7.

                           Az Európai Unió megküldi Mexikónak az EUR.1 szállítási bizonyítvány mintáját, az Andorrai Hercegség és a San Marino Köztársaság által használt pecséteket, valamint az Andorrai Hercegségben és a San Marino Köztársaságban az ellenőrzési eljárásért felelős hatóságok címét.

                           8.

                           Ha az Andorrai Hercegség vagy a San Marino Köztársaság illetékes kormányzati hatóságai nem felelnek meg a III. melléklet rendelkezéseinek, Mexikó a 2/2000 sz. határozat 17. cikkével létrehozott, a vámügyi együttműködéssel és a származási szabályokkal foglalkozó különbizottság elé viheti a kérdést, hogy az meghatározza a megfelelő intézkedéseket probléma megoldására.

                     ”
               (1)  A Tanács 90/680/EGK határozata (1990. november 26.) az Európai Gazdasági Közösség és az Andorrai Hercegség között levélváltás formájában létrejött megállapodás megkötéséről (HL L 374., 1990.12.31., 13. o.).

               (2)  HL L 84., 2002.3.28., 43. o.


Fontos jogi nyilatkozat

|

52006DP0588

Az Európai Parlament határozata az eljárási szabályzat 81. cikkének módosításáról (2006/2211(REG))

Hivatalos Lap 317 E , 23/12/2006 o. 0747 - 0748

		20061223P6_TA(2006)0588Az eljárási szabályzat 81. cikkének módosítása, végrehajtási rendelkezésekAz Európai Parlament határozata az eljárási szabályzat 81. cikkének módosításáról (2006/2211(REG))Az Európai Parlament,- tekintettel 2006. július 6-i álláspontjára [1] a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozatot módosító tanácsi határozatról, nevezetesen annak (2) bekezdésére,- tekintettel a Bizottságra ruházott végrehajtási hatáskörök gyakorlására vonatkozó eljárások megállapításáról szóló 1999/468/EK határozatot módosító 2006. július 17-i 2006/512/EK tanácsi határozatra [2],- tekintettel elnöke 2006. július 20-i levelére,- tekintettel eljárási szabályzata 201. és 202. cikkére,- tekintettel a Alkotmányügyi Bizottság jelentésére (A6-0415/2006),mivelA. az Európai Parlament, a Tanács és a Bizottság közötti tárgyalások egy közös nyilatkozat formájában megfogalmazott intézményközi megállapodás megkötéséhez vezettek, amely üdvözölte az 1999/468/EK határozatba belefoglalandó új eljárás tervezetét;B. az új eljárás, vagyis az "ellenőrzéssel történő szabályozási eljárás" felhatalmazza az Európai Parlamentet és a Tanácsot, hogy egyenjogú felekként vizsgálhassák meg az együttdöntéssel elfogadott jogszabályok végrehajtására irányuló "kvázi-jogalkotási" intézkedéseket, és hogy elutasíthassák az ilyen intézkedéseket;C. a 2006/512/EK határozat mellé csatolták ezt az említett a közös nyilatkozatot, a Bizottságnak a Tanács jegyzőkönyvébe felvett nyilatkozatát, valamint a Bizottságnak az új eljárás végrehajtásáról és alkalmazásáról szóló nyilatkozatait;D. helyénvaló az eljárási szabályzat 81. cikkének módosítása annak érdekében, hogy a Parlament a lehető legjobb körülmények között használhassa ki az új eljárás által számára biztosított jogait;1. úgy határoz, hogy az alábbi módon módosítja eljárási szabályzatát;2. úgy határoz, hogy a módosítás 2007. január 1-én lép hatályba;3. utasítja elnökét, hogy a többi intézménnyel adminisztratív szintű megállapodásokkal biztosítsa, hogy az intézkedéstervezeteket ne továbbítsák röviddel a parlamenti szünet előtt;4. utasítja elnökét, hogy továbbítsa ezt határozatot a Tanácsnak és a Bizottságnak tájékoztatásul.Módosítás: 181. cikk81. cikkVégrehajtási rendelkezések1. Amennyiben a Bizottság végrehajtási intézkedés-tervezetet továbbít a Parlamenthez, az Elnök a kérdéses dokumentumot ahhoz a bizottsághoz utalja, amely azzal a jogi aktussal kapcsolatban illetékes, amely a végrehajtási rendelkezések alapját képezi.2. Az illetékes bizottság javaslatára a Parlament a végrehajtási intézkedés-tervezet kézhezvételétől számított egy hónapon – pénzügyi szolgáltatással kapcsolatos intézkedés esetén három hónapon – belül állásfoglalást fogadhat el, amelyben a végrehajtási intézkedés-tervezetet kifogásolja, különösen, ha az túllépi az alapjogszabály által biztosított végrehajtási hatáskört. Amennyiben a határidő lejárta előtt nem tartanak ülést, vagy sürgős intézkedést igénylő esetben a válaszadás joga az illetékes bizottságot illeti meg. Mindez levél formájában történik, amelyet a bizottság elnöke a Bizottság illetékes tagjának megküld, és amelyre minden képviselő figyelmét felhívják. Amennyiben a Parlament az intézkedést elutasítja, az Elnök felkéri a Bizottságot, hogy vonja vissza vagy módosítsa az intézkedést, vagy a megfelelő jogalkotási eljárás szerint nyújtson be javaslatot. Amennyiben a Parlament az intézkedést elutasítja, az Elnök felkéri a Bizottságot, hogy vonja vissza vagy módosítsa az intézkedést, vagy a megfelelő jogalkotási eljárás szerint nyújtson be javaslatot.81. cikkVégrehajtási intézkedések1. Ha a Bizottság végrehajtási intézkedések tervezetéttovábbítja a Parlamentnek, az Elnök az intézkedések tervezetét ahhoz a bizottsághoz utalja, amely a végrehajtásiintézkedésekalapját képező jogi aktussal kapcsolatban illetékes.Ha az alap-jogiaktussal kapcsolatosan bizottságok közti megerősített együttműködésre került sor, az illetékes bizottság felkéri a másik bizottságot, hogy közölje álláspontját szóban vagy levélben.2. Az illetékes bizottság elnöke meghatározza a határidőt, amely a képviselők rendelkezésére áll az intézkedések tervezetének kifogásolására vonatkozó javaslatok beterjesztésére. Ha a bizottság helyesnek ítéli, határozhat úgy, hogy tagjai vagy állandó póttagjai közül előadót jelöl ki. Ha a bizottság kifogásolja az intézkedések tervezetét, az intézkedések tervezetét elutasító állásfoglalási indítványt terjeszt be, amelyben megjelölheti módosításait az intézkedések tervezetéhez.Ha az intézkedések tervezetének kézhezvételétől számított határidőn belül a Parlament ilyen állásfoglalást fogad el, az Elnök felkéri a Bizottságot, hogy vonja vissza vagy módosítsa az intézkedések tervezetét, vagy a megfelelő jogalkotási eljárás szerint nyújtson be javaslatot.3. Ha a határidő lejárta előtt nem tartanak plenáris ülést, a válaszadás joga az illetékes bizottságot illeti meg. Ez a válaszadás levél formájában történik, amelyet a bizottság elnöke a Bizottság illetékes tagjának megküld, és amelyre minden képviselő figyelmét felhívják.4. Ha a Bizottság által tervezett végrehajtási intézkedések az "ellenőrzéssel történő szabályozási eljárás" körébe tartoznak, a (3) bekezdés nem alkalmazandó, az (1) és (2) bekezdés pedig a következőkkel egészül ki:a) az ellenőrzés ideje akkor kezdődik, amikor az intézkedések tervezetét az összes hivatalos nyelven megküldték a Parlamentnek;b) a Parlament – képviselői többségének szavazatával – ellenezheti az intézkedések tervezetének elfogadását azzal az indokolással, hogy az intézkedések tervezete túllépi az alap-jogiaktusban meghatározott végrehajtási hatásköröket, nem egyeztethető össze az alap-jogiaktus céljával vagy tartalmával, vagy nem tartja tiszteletben a szubszidiaritás vagy az arányosság elvét;c) A Parlament az intézkedések tervezetének elfogadását képviselői többségének szavazatával ellenezheti;d) ha az intézkedések tervezete az 1999/468/EK határozat 5a. cikkének (5) vagy (6) bekezdésén alapul, amelyek lerövidített határidőt tesznek lehetővé a Parlament általi ellentmondásra, az illetékes bizottság elnöke állásfoglalási indítványt nyújthat be az intézkedések tervezetének elfogadása ellen, ha a bizottságnak nem volt lehetősége a rendelkezésre álló időben ülésezni.[1] P6_TA(2006)0310.[2] HL L 200., 2006.7.22., 11. o.--------------------------------------------------


title: 2013/601/EU: Az Európai Parlament határozata ( 2013. április 17. ) az Euratom Ellátási Ügynökség 2011-es pénzügyi évre vonatkozó elszámolása lezárásáról

text:
               16.11.2013

               HU

               Az Európai Unió Hivatalos Lapja

               L 308/302

         AZ EURÓPAI PARLAMENT HATÁROZATA
   (2013. április 17.)
   az Euratom Ellátási Ügynökség 2011-es pénzügyi évre vonatkozó elszámolása lezárásáról
   (2013/601/EU)
   AZ EURÓPAI PARLAMENT,

               —

               tekintettel az Euratom Ellátási Ügynökség 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Euratom Ellátási Ügynökség 2011-es pénzügyi évre vonatkozó éves beszámolójáról szóló jelentésére, az ügynökség válaszaival együtt (1),

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Euratom Ellátási Ügynökség alapszabályának megállapításáról szóló, 2008. február 12-i 2008/114/EK, Euratom tanácsi határozatra (4) és különösen annak 8. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére (A7-0104/2013),

               1.

               jóváhagyja az Euratom Ellátási Ügynökség 2011-es pénzügyi évre vonatkozó elszámolása lezárását;

               2.

               utasítja elnökét, hogy továbbítsa ezt a határozatot az Euratom Ellátási Ügynökség főigazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 171. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 41., 2008.2.15., 15. o.

      (5)  HL L 357., 2002.12.31., 72. o.


title: 2011/593/EU: Az Európai Parlament határozata ( 2011. május 10. ) az Európai Képzési Alapítvány 2009-es pénzügyi évre vonatkozó elszámolásának lezárásáról

text:
               27.9.2011

               HU

               Az Európai Unió Hivatalos Lapja

               L 250/200

         AZ EURÓPAI PARLAMENT HATÁROZATA
   (2011. május 10.)
   az Európai Képzési Alapítvány 2009-es pénzügyi évre vonatkozó elszámolásának lezárásáról
   (2011/593/EU)
   AZ EURÓPAI PARLAMENT,

               —

               tekintettel az Európai Képzési Alapítvány 2009-es pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Képzési Alapítvány 2009-es pénzügyi évre vonatkozó éves beszámolójáról szóló jelentésére, az alapítvány válaszaival együtt (1),

               —

               tekintettel a Tanács 2011. február 15-i ajánlására (05892/2011 – C7-0052/2011),

               —

               tekintettel az EK-Szerződés 276. cikkére, valamint az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Európai Képzési Alapítvány létrehozásáról szóló, 2008. december 16-i 1339/2008/EK európai parlamenti és tanácsi rendeletre (3) és különösen annak 17. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzatának 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Foglalkoztatási és Szociális Bizottság véleményére (A7-0109/2011),

               1.

               jóváhagyja az Európai Képzési Alapítvány 2009-es pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Képzési Alapítvány igazgatójának, a Tanácsnak, a Bizottságnak és a Számvevőszéknek, és gondoskodjon az Európai Közösségek Hivatalos Lapjában való közzétételéről (L sorozat).

            az elnök

         Jerzy BUZEK

            a főtitkár

         Klaus WELLE

      (1)  HL C 338., 2010.12.14., 149. o.

      (2)  HL L 248., 2002.9.16., 1. o.

      (3)  HL L 354., 2008.12.31., 82. o.

      (4)  HL L 357., 2002.12.31., 72. o.


title: 2013/277/EU: Az Európai Parlament és a Tanács határozata ( 2013. május 21. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Olaszország „EGF/2011/016 IT/Agile” referenciaszámú kérelme)

text:
               12.6.2013

               HU

               Az Európai Unió Hivatalos Lapja

               L 160/12

      AZ EURÓPAI PARLAMENT ÉS A TANÁCS HATÁROZATA

   (2013. május 21.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Olaszország „EGF/2011/016 IT/Agile” referenciaszámú kérelme)
   (2013/277/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság között létrejött, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az Európai Globalizációs Alkalmazkodási Alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               Az EGAA hatálya kiterjesztésre került a 2009. május 1. és 2011. december 30. között benyújtott kérelmekre olyan munkavállalók támogatása érdekében, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Olaszország az Agile s.r.l. vállalatnál történt elbocsátásokra tekintettel 2011. december 30-án az EGAA igénybevételére irányuló kérelmet nyújtott be, 2012. október 2-ig pedig további információval egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 3 689 474 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Olaszország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2013. évi általános költségvetésének keretein belül az Európai Globalizációs Alkalmazkodási Alapból 3 689 474 EUR igénybevételére kerül sor kötelezettségvállalási és kifizetési előirányzatok formájában.
   2. cikk
   Ezt a határozatot ki kell hirdetni az Európai Unió Hivatalos Lapjában.

      Kelt Strasbourgban, 2013. május 21-én.

            az Európai Parlament részéről

            az elnök

         M. SCHULZ

            a Tanács részéről

            az elnök

         L. CREIGHTON

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: 2014/316/EU: A Tanács határozata ( 2013. november 15. ) az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

text:
               4.6.2014

               HU

               Az Európai Unió Hivatalos Lapja

               L 165/3

         A TANÁCS HATÁROZATA
   (2013. november 15.)
   az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

      (2014/316/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (5) bekezdésével és 218. cikke (8) bekezdésének második albekezdésével,
   tekintettel Horvátország csatlakozási okmányára és különösen annak 6. cikke (2) bekezdésének második albekezdésére,
   tekintettel az Európai Bizottság javaslatára,
   mivel:

               (1)

               2012. szeptember 24-én a Tanács felhatalmazta a Bizottságot, hogy az Unió és tagállamai, valamint a Horvát Köztársaság nevében tárgyalásokat kezdjen az Albán Köztársasággal az egyrészről az Európai Közösségek és tagállamaik, másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyv (a továbbiakban: a jegyzőkönyv) megkötéséről.

               (2)

               Ezek a tárgyalások sikeresen lezárultak, és az albán hatóságok a jegyzőkönyvet a 2013. augusztus 1-jei levélváltás útján jóváhagyták.

               (3)

               A jegyzőkönyvet az Unió és tagállamai nevében alá kell írni, feltételezve annak későbbi időpontban történő megkötését.

               (4)

               A jegyzőkönyv megkötése külön eljárás tárgyát képezi az Európai Atomenergia-közösség hatáskörébe tartozó kérdések tekintetében.

               (5)

               Tekintettel Horvátország 2013. július 1-jei, Unióhoz történő csatlakozására, a jegyzőkönyvet ettől az időponttól ideiglenesen alkalmazni kell,

         ELFOGADTA EZT A HATÁROZATOT:
   1. cikk
   Az egyrészről az Európai Közösségek és tagállamaik és másrészről az Albán Köztársaság közötti stabilizációs és társulási megállapodáshoz csatolt, a Horvát Köztársaság Európai Unióhoz történő csatlakozásának figyelembevételéről szóló jegyzőkönyvnek az Unió és tagállamai nevében történő aláírását a Tanács jóváhagyja, feltételezve az említett jegyzőkönyv megkötését.
   A jegyzőkönyv szövegét csatolták e határozathoz.
   2. cikk
   A Tanács elnöke felhatalmazást kap a jegyzőkönyvnek az Unió és tagállamai nevében történő aláírására jogosult személy, illetve személyek kijelölésére.
   3. cikk
   A jegyzőkönyvet – 10. cikkével összhangban – 2013. július 1-jétől a megkötéséhez szükséges eljárások befejezéséig ideiglenesen alkalmazni kell.

      Kelt Brüsszelben, 2013. november 15-én.

            a Tanács részéről

            az elnök

         R. ŠADŽIUS


title: A Bizottság határozata (1996. március 12.) az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség, az Európai Szén- és Acélközösség és az Európai Atomenergia-közösség nevében történő megkötéséről

text:
Fontos jogi nyilatkozat

|

31996D0241

Hivatalos Lap L 079 , 29/03/1996 o. 0029 - 0029

		A Bizottság határozata(1996. március 12.)az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség, az Európai Szén- és Acélközösség és az Európai Atomenergia-közösség nevében történő megkötéséről(96/241/Euratom, ESZAK)AZ EURÓPAI KÖZÖSSÉGEK BIZOTTSÁGA,tekintettel az Európai Szén- és Acélközösséget létrehozó szerződésre, és különösen annak 95. cikke első albekezdésére,tekintettel az Európai Atomenergia-közösséget létrehozó szerződésre, és különösen annak 101. cikke második albekezdésére,mivel az 1994. november 28-án Brüsszelben aláírt partnerségi és együttműködési megállapodás hatálybalépéséig célszerű jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló, 1995. október 2-án Brüsszelben aláírt ideiglenes megállapodást;mivel az ideiglenes megállapodás megkötése szükséges az Európai Szén- és Acélközösséget létrehozó szerződés 2. és 3. cikkében meghatározott célok eléréséhez;mivel a szerződés nem tartalmaz előírást minden, e határozat körébe tartozó esetre;a tanácsadó bizottsággal folytatott konzultációt követően, és a Tanács hozzájárulásával,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, másrészről a Moldovai Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást, valamint a jegyzőkönyvet és a nyilatkozatokat az Európai Szén- és Acélközösség és az Európai Atomenergia-közösség nevében jóváhagyják.E szövegeket csatolták e határozathoz [1].2. cikkAz ideiglenes megállapodás 35. cikkében előírt értesítést az Európai Szén- és Acélközösség és az Európai Atomenergia-közösség nevében a Tanács elnöke küldi meg.Kelt Brüsszelben, 1996. március 12-én.a Bizottság részérőlHans Van Den Broeka Bizottság tagja[1] HL L 40., 1996.2.17., 11. és 40. o.--------------------------------------------------


title: A Bizottság (EU) 2017/599 határozata (2017. március 22.) az „Uniós polgárságot az európaiaknak: A jus soli és jus sanguinis ellenére egyesülve a sokféleségben” elnevezésű javasolt polgári kezdeményezésről (az értesítés a C(2017) 2001. számú dokumentummal történt)

text:
               28.3.2017

               HU

               Az Európai Unió Hivatalos Lapja

               L 81/18

         A BIZOTTSÁG (EU) 2017/599 HATÁROZATA
   (2017. március 22.)
   az „Uniós polgárságot az európaiaknak: A jus soli és jus sanguinis ellenére egyesülve a sokféleségben” elnevezésű javasolt polgári kezdeményezésről

         (az értesítés a C(2017) 2001. számú dokumentummal történt)

   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
   mivel:

               (1)

               Az „Uniós polgárságot az európaiaknak: A jus soli és jus sanguinis ellenére egyesülve a sokféleségben” elnevezésű javasolt polgári kezdeményezés tárgya az alábbiakra utal: „Az uniós polgárság jellege és célja, elsősorban az állampolgársággal kapcsolatban. A tagállam Unióból való kilépése és annak hatása. Az uniós jog által biztosított állampolgári jogok”.

               (2)

               Az uniós polgárság kiegészíti és nem helyettesíti a nemzeti állampolgárságot. Az uniós polgárság előfeltétele, hogy a polgár valamely tagállam állampolgárságával rendelkezzen. Valamely személy uniós polgársága ezért annak függvénye, hogy legalább az egyik állam, amelynek a szóban forgó személy állampolgára, uniós tagsággal rendelkezzen.

               (3)

               Ezt az uniós tagállambeli állampolgárság és az európai uniós állampolgárság közötti kapcsolatot a Szerződésekkel hozták létre. A Szerződésekben nincs olyan jogalap, amely felhatalmazná az uniós intézményeket arra, hogy a Szerződések végrehajtása céljából olyan uniós jogi aktust fogadjanak el, amelynek célja, hogy uniós polgárságot biztosítson az Unió valamely tagállamának állampolgárságával nem rendelkező személyeknek.

               (4)

               Mindazonáltal a Szerződések végrehajtása céljából elfogadhatók uniós jogi aktusok valamely tagállamban legálisan tartózkodó harmadik országbeli állampolgárok jogai terén, ideértve a szabad mozgásra és az EU más tagállamaiban való tartózkodás szabadságára irányadó feltételeket is. Ilyen jogi aktus ennélfogva az uniós állampolgársággal kapcsolatos jogokhoz hasonló jogokat ruházhat egy olyan tagállam polgáraira, amely az EUSZ 50. cikkének megfelelően kilépett az Unióból.

               (5)

               Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja, minden polgárnak joga van ahhoz, hogy részt vegyen az Unió demokratikus életében az európai polgári kezdeményezés révén.

               (6)

               E célból a polgári kezdeményezésre alkalmazandó eljárásoknak és feltételeknek világosnak, egyszerűnek, felhasználóbarátnak és a polgári kezdeményezés jellegével arányosnak kell lenniük annak érdekében, hogy bátorítsák a polgárok részvételét és elérhetőbbé tegyék az Uniót.

               (7)

               Ezen okokból helyénvaló fontolóra venni, hogy a javasolt polgári kezdeményezés – amennyiben célja a Szerződések végrehajtásához egy uniós jogi aktusra irányuló javaslat a valamely tagállamban legálisan tartózkodó harmadik országbeli állampolgárok jogai terén, ideértve a szabad mozgásra és az EU más tagállamaiban való tartózkodás szabadságára irányadó feltételeket is, továbbá különösen az uniós állampolgársággal kapcsolatos jogokhoz hasonló jogoknak egy olyan tagállam polgáraira történő ruházása, amely az EUSZ 50. cikkének megfelelően kilépett az Unióból –, nem esik nyilvánvalóan a Bizottság azon hatáskörén kívül, hogy a Szerződések végrehajtásához a rendelet 4. cikke (2) bekezdése b) pontjának megfelelően uniós jogi aktusra irányuló javaslatot nyújtson be.

               (8)

               Az „Uniós polgárságot az európaiaknak: A jus soli és a jus sanguinis ellenére egyesülve a sokféleségben” elnevezésű javasolt polgári kezdeményezést ezért nyilvántartásba kell venni. E javasolt polgári kezdeményezéshez támogató nyilatkozatokat kell gyűjteni, amennyiben célja a Szerződések végrehajtásához egy uniós jogi aktusra irányuló javaslat a valamely tagállamban legálisan tartózkodó harmadik országbeli állampolgárok jogai terén, ideértve a szabad mozgásra és az EU más tagállamaiban való tartózkodás szabadságára irányadó feltételeket is, továbbá különösen az uniós állampolgársággal kapcsolatos jogokhoz hasonló jogoknak egy olyan tagállam polgáraira történő ruházása, amely az EUSZ 50. cikkének megfelelően kilépett az Unióból,

         ELFOGADTA EZT A HATÁROZATOT:
   1. cikk
   (1)   Az „Uniós polgárságot az európaiaknak: A jus soli és jus sanguinis ellenére egyesülve a sokféleségben” elnevezésű javasolt polgári kezdeményezés ezúton nyilvántartásba vételre kerül.
   (2)   E javasolt polgári kezdeményezéshez támogató nyilatkozatok gyűjthetők azon felismerés alapján, hogy annak célja egy uniós jogi aktusra irányuló javaslat, amely biztosítaná, hogy valamely tagállamnak az EUSZ 50. cikkének megfelelően történő kilépését követően a szóban forgó ország állampolgárai továbbra is részesülhetnek az uniós tagság során őket megillető jogokhoz hasonló jogokból.
   2. cikk
   Ez a határozat 2017. március 27-én lép hatályba.
   3. cikk
   E határozat címzettjei az „Uniós polgárságot az európaiaknak: A jus soli és jus sanguinis ellenére egyesülve a sokféleségben” elnevezésű javasolt polgári kezdeményezés szervezői (a polgári bizottság tagjai), akiket kapcsolattartóként [a személyes adatok törlésre kerültek a szervezőkkel folytatott megbeszélést követően].

      Kelt Brüsszelben, 2017. március 22-én.

            a Bizottság részéről

         Frans TIMMERMANS

            alelnök

      (1)  HL L 65., 2011.3.11., 1. o.